ગુજરાતમાં ચૂંટણીનું રણશિંગુ ફૂંકાઈ ગયું છે ત્યારે વિવિધ રાજકીય પાર્ટીઓ તથા યુવા નેતાઓ સભાઓ ગજવી રહ્યા છે. દરમિયાન પાસ નેતા હાર્દિક પટેલે સુરેન્દ્રનગરના વઢવાણમાં અધિકાર સંમેલન નામના કાર્યક્રમમાં એક સભા સંબોધી હતી અને ચીમકી ઉચ્ચારી હતી કે, જ્યાં સુધી પાટીદારોને અનામત નહીં મળે ત્યાં સુધી આ આંદોલન ચાલુ જ રહેશે. હાર્દિક પટેલે જનસભામાં ભાજપ સરકાર ઉપર ભ્રષ્ટાચાર મુદ્દે આકરા પ્રહાર કર્યા હતા. તેમજ કહ્યું હતું કે, જે પક્ષ પાટીદાર સમાજની અનામત સહિતની માંગો પુરી કરશે તેને સમસ્ત પાટીદાર સમાજ સમર્થન આપશે.